Терри Винэйблс

"Эл Тел" гэж алдаршсан Теренс Фредерик "Терри" Винэйблс (, 1943 оны 1 сарын 6-нд Дагенхэмд төрсөн) нь Английн хөлбөмбөгийн тамирчин, дасгалжуулагч юм. 1960, 70-д онд тэрээр Челси, Тоттенхэм Хотспур, Күйнз Парк Рэйнжерс зэрэг хэд хэдэн багт тоглож байснаас гадна Английн шигшээ багийн бүрэлдэхүүнд багтаж 2 тоглолтод оролцжээ. Түүнчлэн тэрээр 1994 - 1996 онд Английн шигшээ багийг дасгалжуулж, багаа 1996 оны Европын АШТ-ий хагас шигшээд хүргэж байсан. Мөн 1997 - 1998 онд Австралийн шигшээ багийг дасгалжуулж байв. Клубүүдийн хувьд Английн Кристал Палэс, Күйнз Парк Рэйнжерс, Тоттенхэм Хотспур, Лидс Юнайтед, Испанийн Барселона зэрэг алдартай багуудыг удирдаж байв.

Ангилал:1943 онд төрсөн
Ангилал:Английн хөлбөмбөгчин
Category:Англичууд